cyanic-selkie/wikianc huggingface dataset:
წოდორეთი
დემოგრაფია
2014 წლის აღწერის მონაცემებით სოფელში ცხოვრობს 323 ადამიანი.
სქოლიო
კატეგორია:მცხეთის მუნიციპალიტეტის სოფლები
ალმაგელჰორნი
ალმაგელჰორნი (Almagellhorn) — მთა პენინის ალპებში, შვეიცარიაში. მდებარეობს ვალეს კანტონში; გადმოჰყურებს ზაას-ალმაგელის მუნიციპალიტეტს. სიმაღლე 3 327 მეტრი.
რესურსები ინტერნეტში
კატეგორია:ალპები კატეგორია:შვეიცარიის მთები
Heavy Metal Lover
Heavy Metal Lover (მძიმე მეტალის მოყვარული) — ამერიკელი პოპ-მომღერალ ლედი გაგას სიმღერა, მისი მეორე სტუდიური ალბომიდან Born This Way (2011). სიმღერა დაწერილია გაგას და ფერნანდო გერიბეის მიერ, რომლებიც ასევე სიმღერის პროდიუსერებიც არიან. გაგას თქმით სიმღერა ეძღვნება მის ერთ-ერთ ყოფილ მეგობარ ბიჭს. "Heavy Metal Lover" გადაწყვეტილია ელექტრო პოპის სტილში, რომელიც ასევე შეიცავს ტექნოს, ჰაუს და ტრანს მუსიკას. სიმღერის მთავარი თემაა სექსი და ალკოჰოლი. სიმღერის ინსტრუმენტალის პრემეირა მოხდა ალბომის გამოსვლამდე რამდენიმე კვირით ადრე გაგას ვებეპიზოდის "Transmission Gagavision"-ის 41-44-ე სერიებში.
სიმღერამ კრიტიკოსების მხრიდან დაიმსახურა დადებითი შეფასება. მიუხედავად იმისა, რომ სიმღერა არ გამოსულა როგორც სინგლი, MTV-მ დაასახელა, როგორც მეოთხე საუკეთესო სიმღერა 2011 წელს. სიმღერამ ბელგიის 50 საუკეთესო სიმღერის ჩარტში დაიკავა 21-ე ადგილი. 2011 წლის 31 დეკემბერს ახალი წლის დადგომამდე რამდენიმე წუთით ადრე გაგამ სიმღერა შეასრულა ტაიმზ-სქვერზე. გაგა სიმღერას ასევე ასრულებს ახალ მსოფლიო ტურ Born This Way Ball-ზე.
სქოლიო
კატეგორია:2011 წლის სიმღერები კატეგორია:ლედი გაგას სიმღერები კატეგორია:სიმღერები ლედი გაგას ავტორობით კატეგორია:სიმღერები ლედი გაგას პროდიუსერობით კატეგორია:სიმღერები ფერნანდო გერიბეის ავტორობით კატეგორია:სიმღერები ფერნანდო გერიბეის პროდიუსერობით
ალექსანდრე მიქაბერიძე (ისტორიკოსი)
ალექსანდრე მიქაბერიძე (დ. 27 იანვარი, 1978) — ქართველი იურისტი, მწერალი და ისტორიკოსი, რომელიც სპეციალიზდება ნაპოლეონის კვლევებში, რუსეთის ისტორიასა და საქართველოს ისტორიაში. ის არის ისტორიისა და სოციალურ მეცნიერებათა პროფესორი ლუიზიანას სახელმწიფო უნივერსიტეტში, შრივეპორტი.
განათლება და კარიერა
ალექსანდრე მიქაბერიძე დაიბადა 1978 წელს ყაზახეთის ქალაქ აქტობეში, სადაც მისი მშობლები მუშაობდნენ. 1990 წელს, ისინი დაბრუნდნენ საქართველოს სსრ-ში.
კვლევები ნაპოლეონზე
მიქაბერიძე არის ნაპოლეონის პერიოდისა და ნაპოლეონის სწავლებების სპეციალისტი. 1999 წელს მიქაბერიძე გახდა საქართველოში ნაპოლეონის საზოგადოების ერთ-ერთი დამფუძნებელი, რომელიც ემსახურებოდა რევოლუციური და ნაპოლეონის პერიოდების სწავლებას (1799-1815). 2000 წელს იგი გადავიდა ამერიკის შეერთებულ შტატებში, რათა მაქსიმალურად შეესწავლა ნაპოლეონის სწავლებები. მიქაბერიძე გახდა ფილოლოგიის მეცნიერებათა დოქტორი. ისტორიაში 2003 წელს დოქტორის წოდება მიიღო ფლორიდის სახელმწიფო უნივერსიტეტიდან ნაშრომებისთვის ნაპოლეონზე და საფრანგეთის რევოლუციაზე. ის ასწავლიდა ფლორიდის სახელმწიფო უნივერსიტეტში და მისისიპის სახელმწიფო უნივერსიტეტში, ასევე სტრატეგიის და პოლიტიკის შესახებ ატარებდა ლექციებს ამერიკის შეერთებული შტატების სამხედრო-საზღვაო კოლეჯში. 2007 წლიდან დღემდე იგი ლუიზიანას შტატში, შრივეპორტში იმყოფება.
ნაპოლეონის სწავლებებში მისი წვლილის გამო მიქაბერიძე დიდი ბრიტანეთის სამეფო ისტორიის საზოგადოებაში გააერთიანეს. ასევე დააფილდოვეს საერთაშორისო ნაპოლეონის საზოგადოების ლეგიონის ხარისხის მედლით და ლა რენესანსის საფრანგეთის ოქროს მედლით.
მიქაბერიძე არის რამდენიმე წიგნისა და სახელმძღვანელოების ავტორი, რედაქტორი და მთარგმნელი. მისმა წიგნებმა: რუსულ ოფიცერთა კორპუსები რევოლუციურ და ნაპოლეონურ ომებში, 1792-1815 წლებში და ბოროდინოს ბრძოლაში კუტუზოვის წინააღმდეგ, 2005 და 2007 წლების საერთაშორისო ნაპოლეონის საზოგადოების ლიტერატურული პრემია მოიპოვა. მისი ბოლო წიგნი, ნაპოლეონის ომები: გლობალური ისტორია, გამოიცა 2015 წლის ივლისში.
მას გადათარგმნილი აქვს ჯერ კიდევ XIX საუკუნის რუსული ლიტერატურის საზოგადო და სამხედრო ისტორიკოსის ალექსანდრე მიხაილოვსკი-დანიელსკის წიგნები: რუსეთ-შვედეთის ომი 1808-1809, ტომი 1 & 2 (2006) და 1806-1812 წლების რუსეთ-თურქეთის ომი. მიხაილოვსკი-დანილევსკიმ ოთარ ნიკოლაიას თხოვნის საფუძველზე ნაპოლეონის ომების შესახებ ოთხი წიგნი დაწერა.
მიქაბერიძემ გამოაქვეყნა სამი წიგნის სერია, რუსი თვითმხილველი ანგარიშები, რომელიც დაფუძნებული იყო ნაპოლეონის ბრძოლებში რუსი მონაწილეების ანაგარიშებზე. მან წაიკითხა რუსული დღიურების 4 500-ზე მეტი გვერდი, ასევე მოგონებები და ანგარიშები, რომელიც საბოლოო გამოცემაში შედის. ეს სერია გამოიცა 2015 წელს.
გარდა ამისა, იგი არის გაზეთ „ნაპოლეონის სტიპენდიის“ მთავარი რედაქტორი და რევოლუციური ეპოქის კონსორციუმის რედაქტორი.
რესურსები ინტერნეტში
კატეგორია:დაბადებული 1978 კატეგორია:დაბადებული 27 იანვარი კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი თარჯიმნები კატეგორია:სამხედრო ისტორიკოსები კატეგორია:ფლორიდის სახელმწიფო უნივერსიტეტის კურსდამთავრებულები კატეგორია:ქართველი ისტორიკოსები კატეგორია:ქართველი მწერლები
შროშანა
შროშანა (Convallaria) — ფესურიანი ბალახოვანი მცენარეების გვარი სატაცურისებრთა ოჯახისა. თეთრი, ზარისებრი, სურნელოვანი ყვავილები და წითელი კენკრა ნაყოფი აქვს.
გვარის სახეობებიდან ერთ-ერთი — მაისის შროშანა — გვხვდება სამხრეთ კავკასიაშიც (ადრე აქ გავრცელებული შროშანა ცალკე სახეობად, Convallaria transcaucasica-ად ითვლებოდა), საქართველოში მთის შუა სარტყლამდე, ტყეებსა და ბუჩქნარებში იზრდება. აღნიშნული სახეობა შხამიანია. ყვავილი და ფოთოლი შეიცავს გლიკოზიდებს — ძირითადად კონვალატოქსინს და კონვალაზიდს, რომლებსაც გულის დაავადებათა სამკურნალოდ იყენებენ. მედიცინაში იხმარება ყვავილებისაგან გამოხდილი ეთეროვანი ზეთიც. შროშანა დეკორატიული მცენარეა.
ლიტერატურა
*
ალიშ ლამბარანსკი
ალიშ ჯამილ ოღლუ ლამბარანსკი (Əliş Cəmil oğlu Ləmbəranski: დ. 10 მაისი, 1914 წელი, ლანბარანი, ბარდას ოლქი, აზერბაიჯანის სსრ, სსრკ — გ. 1 მაისი, 1999 წელი, ბაქო, აზერბაიჯანი) — აზერბაიჯანელი სახელმწიფო მოღვაწე და ბაქოს მერი.
ბიოგრაფია
ალიშ ლემბერანსკი დაიბადა 1914 წლის 10 მაისს ბარდაში, აზერბაიჯანი. მან დაამთავრა აზერბაიჯანის სახელმწიფო ნავთობის აკადემიის ნავთობსაბადო ფაკულტეტი. 27 წლის ასაკში ლემბერანსკი დაინიშნა ნავთობგადამამუშავებელი ქარხნის დირექტორად. დიდი სამამულო ომის დროს ის ნებაყოფლობით წავიდა ომში. 1943 წლის დასაწყისში ლემბერანსკი მძიმედ დაიჭრა ბრძოლაში. ამის შემდეგ ის დაბრუნდა ბაქოში და მუშაობა დაიწყო ნავთობგადამამუშავებელ ქარხანაში. საწვავის მოპოვებაში წარმატებული მუშაობისთვის მას სტალინის მედალი გადასცეს.
ბალაბანი
ბალაბანი ან ბალამანი (აზერბაიჯანულად: Balaban) —  ცილინდრული ჭრილის მქონე, ორმაგი ლერწამიანი სასულე ინსტრუმენტი, რომლის სიგრძეა დაახლოებით 35 სანტიმეტრი (14 ინჩი) და მოიცავს რვა თითის ხვრელს და ერთ ცერა თითის ხვრელს. ბალაბანი,არის ერთ-ერთი უძველესი სასულე საკრავი, რომელსაც უკრავენ აზერბაიჯანის ყველა კუთხეში. ამ ინსტრუმენტს უკრავენ როგორც ირანულ აზერბაიჯანში, ასევე აზერბაიჯანის რესპუბლიკაში.
ბალაბანი შეიძლება გაკეთდეს თუთისგან ან სხვა მყარი ხისგან, მაგალითად კაკლისგან. ინსტრუმენტის ერთი ღრმულის დიამეტრია დაახლოებით 1,5 სანტიმეტრი (0,59 დიუმი). ორმაგი ლერწამი დამზადებულია ლერწმის ერთი მილისგან, რომელიც დაახლოებით ექვსი სმ სიგრძისაა და ერთ ბოლოში გაბრტყელებულივითაა. შემსრულებელი იყენებს ლოყებში შენახულ ჰაერს, რათა გააგრძელოს ბალბანზე დაკვრა. ეს "წრიული" სუნთქვის ტექნიკა ჩვეულებრივ გამოიყენება შუა აღმოსავლეთში არსებული ყველა ორმაგი ლერწმის ინსტრუმენტისთვის.
ალიშ ლამბარანსკი
ბიოგრაფია
ამის შემდეგ ის ხელმძღვანელობდა აზერბაიჯანის ნავთობგადამამუშავებელ ქარხნების გაერთიანებას Azpetrolplants. მოგვიანებით ლამბარანსკი დაინიშნა ბაქოს მერად. ეს თანამდეგობა მას 1958 წლიდან 1966 წლამდე ეკავა. შემდეგ ის გახდა ბაქოს მთავარი ინჟინერ/არქიტექტორი. 1959 წელს ლემბერანსკი დაინიშნა ბაქოს ეროვნული დეპუტატების საბჭოს აღმასრულებელი კომიტეტის თავმჯდომარედ.
ბალაბანი
ბალაბანი გვხვდება აზერბაიჯანისა და ანატოლიის მრავალ რეგიონში. ის ზოგჯერ გამოიყენება დასავლეთ აზერბაიჯანის რეგიონში ბალამანში, მეიში, ვისლში და თურქეთშიც.
ბალაბანისგან შედგება სხეულის (გოვდას) და დასაკრავად გამზადებული გაბრტყელებული პირისაგან, რომლის ზომაა 280-300 მილიმეტრი და დიამეტრი 20-22 მილიმეტრი. ხმა არის მოსაწყენი და მსუბუქი და იმის გამო, რომ ის სუსტია. მას ძირითადად უკრავენ დახურულ ადგილებში და ოთახებში. ლერწმის დამჭერის წყალობით, ხმის დაწვრილება და დაბოხებაა შესაძლებელი. აზერბაიჯანელი არტისტის ჰუსეინქულუ სარაბსკის თქმით, მონადირეები იპარავენ ბალაბანს და მისი საშუალებით იზიდავენ პირუტყვს. ბალაბანის სხვა ტიპი გამოიყენება სასიყვარულო მუსიკაშიც. ყველაზე ცნობილი აზერბაიჯანელი, რომელიც ბალაბანზე უკრავს არის ალიჰან სამედოვი.
ალიშ ლამბარანსკი
ბიოგრაფია
ალიშ ლემბერანსკის ინიციატივით ბაქოში აშენდა მრავალი კულტურული ობიექტი და საცხოვრებელი სახლი. ასევე დაირგო ხეები და ბუჩქები, შეიქმნა ახალი პარკები და სკვერები. ბაქოს ბულვარი საფუძვლიანად განახლდა და გაფართოვდა.
ბალაბანი
სტრუქტურა
ბალაბანი, რომელსაც ხშირად იასტის (ბრტყელ) ბალაბანს უწოდებენ ბრტყელი პირიდან და რბილი ხმიდან გამომდინარე, შედგება გარგარის ხისგან, ლერწმისგან, შიგთავსისა და საფარისგან. მას აქვს 8 ხვრელი ზემოთა მხარეს და 1 ქვედა მხარეს. იგი შედგება ღეროს, ლერწმის, მარეგულირებლისა და ჩასაბერისაგან. ბალაბანის ფუძე არის 280–320 მილიმეტრიანი (11–13 დიუმით) ცილინდრული მილი, რომელიც ძირითადად გარგარის ხისგან (ისზოგჯერ დამზადებულია სხვა ხეებისგანაც, მაგ: თხილის, მსხლის, თუთის, ბზის და ა.შ.) მზადდება. ბალაბანის ღეროს კვეთის პროცესს ბალაბანის ჩაქმა ეწოდება. ღეროს ზედა ნაწილს (ბუშს ან კუპს) ეძლევა მრგვალი ფორმა, ხოლო ქვედა ბოლოს (აიაგ) მკვეთრია. თითოეული ნასვრეტის დიამეტრია 10 მილიმეტრი (0.39 დიუმი). რვა ხვრელი ან "ტონა", რომელიც წარმოადგენს "ხმის ტონს" (sas pardasi), გაკეთებულია ავერსზე, ხოლო ერთი ხვრელი გაკეთებულია ქვედა მხარეს, პირველ და მეორე ხვრელებს შორის ინტერვალის საპირისპიროდ. ზოგჯერ ქვედა მხრის ბოლოში კეთდება დამატებითი ხვრელი, სახელწოდებით ნიზამ პარდასი, რომელიც კარგ ტემბრს უზრუნველყოფს.
გამოყენება
მინი|290x290პქ|აზერბაიჯანული მუსიკალური ინსტრუმენტები (მათ შორის ბალაბანიც) საბჭოთა კავშირულ საფოსტო მარკაზე საზეიმო შემთხვევებში, როგორიცაა ქორწილები და სადღესასწაულო ცერემონიები, ბალბანზე დამკვრელს თან ახლავს პერკუსიონისტი. აზერბაიჯანულ ტრადიციულ მუსიკალურ ჯგუფს, რომელიც შედგება ორი ბალბანზე დამკვრელისა და პერკუსიონისტისგან, ბალაბანჩილარ დასტასი ეწოდება. იგი ასევე გამოიყენებოდა პასტორალურ სიმღერებსა და სამგლოვიარო მუსიკაში. ჰუსეინგულუ სარაბსკის აზრით, მონადირეები ბალაბანს თამაშობდნენ მწყერის მოსაზიდად. ბალაბანის გარკვეული ტიპები ასევე გამოიყენება აშუღურ მუსიკაში.
ალიშ ლამბარანსკი
ბიოგრაფია
მის მიერ განხორციელებული სამშენებლო პროექტების სიაში შედის რესპუბლიკის სასახლე, გულუსტანის სასახლე, ოპერისა და ბალეტის თეატრი (როდესაც ის დაიწვა), აზერბაიჯანის მოზარდ მაყურებელთა სახელმწიფო თეატრი, ბაქოს კონდიციონერების ქარხანა, ღრმა წყლის ზღვის ქარხანა, სახელმწიფო ცირკი, ბაქოს საერთაშორისო საზღვაო სავაჭრო პორტის შენობა, მუსიკალური კომედიის თეატრი, მწვანე თეატრი და სხვა.
1970 წელს ალიშ ლემბერანსკი გახდა აზერბაიჯანის სსრ მინისტრთა საბჭოს ვიცე-თავმჯდომარე. იგი ხელმძღვანელობდა რესპუბლიკისთვის მნიშვნელოვანი ობიექტების მშენებლობას, მათ შორის, საყოფაცხოვრებო კონდიციონერების ქარხნის მშენებლობას ბაქოში.
ბალაბანი
მემკვიდრეობა
კამილ ჯალილოვის სიმღერა ბალაბანით ჩაწერილი იყო ვოიაჟერ გოლდენ რექორდსში, რომელიც თან ერთვოდა ვოიაჟერის კოსმოსურ ხომალდს, როგორც მუღამი, ერთადერთი აზერბაიჯანული სიმღერა რომელიც შედის კაცობრიობის მრავალ კულტურულ მიღწევაში.
ალიშ ლამბარანსკი
ბიოგრაფია
ალიშ ლემბერანსკმა დაიწყო ბაქოში პირველად სკამების წარმოება. სკამები იმდენად პოპულარული გახდა, რომ ცნობილმა აზერბაიჯანელმა კომპოზიტორმა ტოფიგ გულიევმა, შექმნა კომპოზიცია სახელწოდებით ,,ბაქოს სკამები".
ბალაბანი
სქოლიო
კატეგორია:აზერბაიჯანული მუსიკალური ინსტრუმენტები კატეგორია:მუსიკალური ინსტრუმენტები
ალიშ ლამბარანსკი
ბიოგრაფია
ლამბარანსკი მალევე გახდა პატივსაცემი პიროვნება ბაქოში. მას პატივისცემით და სიყვარულით ეძახდნენ „ჩვენს მერს“ ჩვეული წოდების, „ქალაქის აღმასრულებელი ხელისუფლების თავმჯდომარეს“ ნაცვლად.
სქოლიო
კატეგორია:დაბადებული 10 მაისი კატეგორია:დაბადებული 1914 კატეგორია:გარდაცვლილი 1 მაისი კატეგორია:გარდაცვლილი 1999 კატეგორია:აზერბაიჯანელი პოლიტიკოსები კატეგორია:აზერბაიჯანის სსრ-ის III მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის V მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის VI მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის VIII მოწვევის უმაღლესი საბჭოს დეპუტატები კატეგორია:აზერბაიჯანის სსრ-ის IX მოწვევის უმაღლესი საბჭოს დეპუტატები [[კატეგორია:აზერბაიჯანის სსრ-ის X მოწვევის უმაღლესი საბჭოს დეპუტატები]
ჯიხაიში
ჯიხაიში — სამტრედიის მუნიციპალიტეტის სოფლის დიდი ჯიხაიშისა და ხონის მუნიციპალიტეტის სოფლების პატარა ჯიხაიშისა და გოჩაჯიხაიშის ძველი სახელწოდება.
ლიტერატურა
კატეგორია:საქართველოს სოფლების ძველი სახელწოდებები
ლარი (მრავალმნიშვნელოვანი)
ლარი შეიძლება აღნიშნავდეს:
Neivamyrmex pacificus
Neivamyrmex pacificus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
ბლანკენჰაინის სასახლე
მინი|300პქ|მარჯვნივ ბლანკენჰაინის სასახლე (Schloss Blankenhain) — ვრცელი ციხე-სასახლე ბალნკენჰაინში, კრიმიჩაუსთან, ცვიკაუერ-ლანდზე, საქსონიაში, გერმანიაში.
სასახლე თარიღდება მე-XII საუკუნით, თუმცა 1661 წელს იგი ნახევრად განადგურდა ხანძრის მიერ. 1700 წლისთვის აღადგინეს, ხოლო მისი ამჟამინდელი ბაროკოს სტილის გარეგნობა მანსარდიანი სახურავითა და გუმბათოვანი კოშკებით 1765 წელს შეიძინა. 1981 წლიდან სასახლე და მისი შემოგარენი სოფლის მეურნეობისა და კულტურის ღიაცისქვეშა მუზეუმად გამოცხადდა. მუზეუმი 11 ჰექტარზეა განლაგებული და მოიცავს 60 შენობა-ნაგებობას.
რესურსები ინტერნეტში
კატეგორია:გერმანიის სასახლეები კატეგორია:საქსონიის სასახლეები კატეგორია:მუზეუმები
ფემარნი
ფემარნი (Femern) — კუნძული ბალტიის ზღვაში, 2003 წლიდან ქალაქი კუნძულზე შლეზვიგ-ჰოლშტაინის სანაპიროს ბოლოში, გერმანიაში და დანიის კუნძულ ლოლანდისგან 18 კილომეტრით სამხრეთით. კუნძული ადმინისტრაციულად ეკუთვნის ოსტოლშტეინის რაიონს.
1963 წლიდან, ფემარნი შეუერთდა გერმანიის მთავარ ტერიტორიას ხიდით. მისი სიგრძეა 963.40 მეტრი, სიმაღლე კი შეადგენს 69 მეტრს.
კუნძულის ფართობი შეადგენს 185 კმ²-ს, სანაპირო ზოლის სიგრძე კი 78 კილომეტრია. უმაღლესი წერტილებია ჰინრიხსბერგი (27.2 მ) და ვულფენერ-ბერგი 26.5 მ). კუნძულის ყველაზე დიდი დასახლებული პუნქტია ბურგი, სადაც ცხოვრობს 6 000 ადამიანი. ასევე, კუნძულზე მდებარეობს ბევრი პატარა სოფელი.
რესურსები ინტერნეტში
კატეგორია:გერმანიის კუნძულები
ფურთკალო
ფურთკალო — მთა საქართველოში, კახეთის მხარეში, ახმეტის მუნიციპალიტეტში. მდებარეობს კახეთის კავკასიონის სამხრეთ კალთაზე, მდინარეების სტორისა და ალაზნის წყალგამყოფზე, მდინარე სტორის მარჯვენა მხარეს. სიმაღლე 2502 მ. ფურტკალო ასიმეტრიულია, აღმოსავლეთ კალთა ციცაბო აქვს, დასავლეთი — დამრეცი. აგებულია ქვედაიურული თიხაფიქლებითა და წვრილმარცვლოვანი ქვიშაქვებით. კალთების ქვედა ნაწილი შემოსილია ფოთლოვანი ტყით, ზედა — სუბალპური მდელოს ბალახეულით.
ლიტერატურა
კატეგორია:კახეთის მხარის მთები კატეგორია:კახეთის კავკასიონის მთები
მხარე
მხარე — ტერიტორიული ერთეული საქართველოსა და რიგ ქვეყნებში. გარდა საქართველოსა, სამხარეო დაყოფა გააჩნია რუსეთის ფედერაციას, ჩეხეთსა და სლოვაკეთს.
საქართველოს მხარეები
1994-1996 წლებში საქართველოს პრეზიდენტის დეკრეტების საფუძველზე ცდას ფორმით შეიქმნა საქართველოს კანონმდებლობით განსაზღვრული ადმინისტრაციულ–ტერიტორიული ერთეულების 9 დიდი გაერთიანება (მხარე). მხარეში დაინიშნა საქართველოს პრეზიდენტის სახელმწიფო რწმუნებულები. მხარე არ წარმოადგენს ადგილობრივი თვითმმართველობის ერთეულს. სამხარეო დაყოფა დაახლოებით ემთხვევა საქართველოს ისტორიულ-გეოგრაფიულ კუთხეებს.
2006 წელს განხორციელებული თვითმმართველობის რეფორმის თანახმად, სახელმწიფო რწმუნებულების ფუნქციად განისაზღვრა მხარეში შემავალი მუნიციპალიტეტების საქმიანობის კანონიერების სახელმწიფო ზედამხედველობა.
რესურსები ინტერნეტში
კატეგორია:ადმინისტრაციულ-ტერიტორიული ერთეულები
ვოლგოდონსკის ცენტრალური ბიბლიოთეკა
ვოლგოდონსკის ცენტრალური ბიბლიოთეკა (Центральная библиотека Волгодонска) — ცენტრალური ბიბლიოთეკა როსტოვის ოლქის ქალაქ ვოლგოდონსკში. შეიქმნა 1955 წელს.
მისამართი: როსტოვის ოლქი, ქალაქი ვოლგოდონსკი, ლენინი ქუჩა № 75.
ისტორია
ვოლგოდონსკის ცენტრალური ბიბლიოთეკა დაარსდა 1955 წლის 10 ნოემბერს. ამ პერიოდში ვოლგოდონსკი (1956) ჯერ კიდევ სოფელი იყო. პირველი ბიბლიოთეკა განათავსეს თანამედროვე ვოლგოდონსკის ადმინისტრაციული შენობის ერთ-ერთ პატარა ოთახში. მისი გახსნის პერიოდში საბიბლიოთეკო წიგნადი ფონდი სულ 1 000 წიგნს მოიცავდა.
ბიბლიოთეკის პირველი დირექტორი იყო ლუბა მიკულჩიკი. 1955 წლისათვის ბიბლიოთეკაში უკვე ჩაწერილი იყო 400 მკითხველი, 1957 წელს ქალაქში ააშენეს კულტურის აახალი ცენტრი „ახალგაზრდობა“, სადაც ბიბლიოთეკას გამოუყვეს ოთახი. ორი წლის შემდეგ ბიბლიოთეკაში შეიქმნა საბავშვო განყოფილება.
1965 წლისათვის ცენტრალურ ბიბლიოთეკაში 2 300 ეგზემპლარი წიგნია. მკითხველთა რაოდენობა კი 3 000-ს აჭარბებდა. 1966 წელს საქალაქო ბიბლიოთეკა გადავიდა ახალ შენობაში საზღვაოს ქუჩაზე, სადაც იყო ასევე სმკითხველო დარბაზი 50 მკითხველისათვის. ბიბლიოთეკის ფონდში შედიოდა როგორც მხატვრული ლიტერატურა, ასევე ლექსიკონები და ენციკლოპედიები. მავე წელს ქალაქის ლიტერატურულმა გაერთიანებამ ბიბლიოთეკაში გახსნა ლიტერატურული მუზეუმი. მუზეუმის დამაარსებელი იყო მწერალი და ლიტერატურათმცოდნე ვლადიმერ სმირენსკი. მუზეუმში ინახებოდა, როგორც ვოლგოდონსკის ასევე როსტოველი, ლენინგრადელი და მოსკოველი მწერლების მასალები.
1973 წელს ცენტრალურიი ბიბლიოთეკა გადავიდა ლენინის ქუჩაზე მდებარე შენობაში. ამჟამად ამ შენობაში განთავსებულიასაბავშვო ბიბლიოთეკა.
1990-იან წლებში, მას შემდეგ, რაც დაიწყო კომპიუტერიზაცია, ბიბლიოთეკამ შექმნა მონაცემთა ელექტონული ბაზა. ბიბლიოთეკაში დადგეს ინტერნეტში ჩართული კომპიუტერები. ქალაქში შეიქმნა ცენტრალიზირებული საბიბლიოთეკო სისტემა.
2008 წელს ბიბლიოთეკა გადავიდა ახალ, სპეციალურად მისთვის აშენებულ შენობაში ლენინის ქუჩა 75-ში. ამჟამად ბიბლიოთეკის ფონდშია 633 000 ეგზემპლარი, მათ შორის 100 000 უშუალოდ ცენტრალურ ბიბლიოთეკაშია.
რესურსები ინტერნეტში
კატეგორია:როსტოვის ოლქის ბიბლიოთეკები
ფარერის კუნძულები
ფარერის კუნძულები (ფარ. Føroyar, „ცხვრების კუნძულები“) — კუნძულთა ჯგუფი ატლანტის ოკეანის ჩრდილოეთ ნაწილში, შოტლანდიასა და ისლანდიას შორის. კუნძულები დანიის სამეფოს ავტონომიურ რეგიონს წარმოადგენენ. 1948 წლიდან მიიღეს ფართო ავტონომია, რომლის ძალითაც აწარმოებენ დამოუკიდებელ მოღვაწეობას ყველა სფეროში, თავდაცვისა და საგარეო პოლიტიკის გარდა.
ისტორია
გელმა ბერებმა და განდეგილებმა კუძულზე დასახლება და იქ ძველი ირლანდიური ენის შეტანა VI საუკუნეში დაიწყეს. ირლანდიელმა წმინდანმა ბრენდანმა (რომელიც დაახლოებით 484–578 წლებში ცხოვრობდა) კუნძულები რამდენიმეჯერ მოინახულა, მან ორ კუნძულს დაარქვა სახელი: ცხვრების კუნძული და ჩიტების სამოთხის კუნძული.
850 წლიდან ნორვეგიელებმა დაიწყეს კუნძულებზე დასახლება, მათმა ძველ ნორვეგიულმა გავლენა მოახდინა მაცხოვრებლების დიალექტზე და ის დღემდე შემორჩენილია ფარერულ ენაში. იმ პერიოდის ფარერული საგას მთავარი პერსონაჟია ტრონდირ ი გოტუ, რომელიც წარმოშობით დუბლინიდან იყო და იბრძოდა ნორვეგიელების წინააღმდეგ.
მინი|მარცხნივ|ფრანგი ნავიგატორის [[ივ-ჟოზეფ ტრემარეკ კერგელენის მიერ 1767 წელს ჩახატული ფარერის კუნძულები]]
ახალმოსახლეები ძირითადად ირლანდიის ზღვის მიმდებარე ტერიტორიებიდან გადმოდიოდნენ: შოტლანდიიდან, ორკნეის კუნძულებიდან, ჩრდილოეთის კუნძულებიდან, გარე გებრიდებიდან და შეტლანდის კუნძულებიდან. კუნძულები ძველი გაეული სახელი არის Na Scigirí, რაც შეიძლება ითარგმნოს როგორც ჩიტების კუნძული. კუნძულებზე პირველი დასახლებების წარმოქმნის შესახებ არსებობს მხოლოდ თეორიები, თუმცა ვიკინგების შემოსევები დოკუმენტურად დასტურდება, რამაც კუნძულებზე ჩრდილოელი ხლხების კულტურა და ენა შემოიტანა.
1856 წელს ფარერის კუნძულებზე ვაჭრობის მონოპოლია გაუქმდა, რის შემდეგაც იქ მეთევზეობა განვითარდა. ეროვნული გამოღვიძება 1888 წლამდე ფარერული ენის და კულტურის შენარჩუნებაზე იყო ორიენტირებული, ხოლო 1906 წლიდან ის გახდა პოლიტიკური და დაიწყო ფარერების პოლიტიკური პარტიების შექმნა.
1940 წლის 12 აპილს ფარერების ოკუპირება მოახდინეს ბრიტანეთის ჯარებმა. რასაც დანიაში მესამე რაიხის შეჭრა მოყვა (ნორვეგიის ოპერაცია). 1942–1943 წლებში ბრიტანელებმა ფარერებზე ააშენეს ვაგარის აეროპორტი. კუნძულები დანიას 1948 წელს ფართე ავტონომიის უფლებით გადაეცა. ფარერებმა 1973 წელს დანიასთან ერთად ევროპის ეკონომიკურ ერთობაში (დღეისთვის ევროპის კავშირი) შესვლაზე უარი განაცხადა. 1990-იანებში სათევზაო ინდუსტრიის რღვევის გამო განიცდიდა ეკონომიკურ სირთულეებს, თუმცა მას შემდეგ ეკონომიკის სხვა დარგების განვითარებაზე დაიწყო ძალისხმევა.
გეოგრაფია
მინი|ფარერის კუნძულების რელიეფული რუკა მინი|ფარერის კუნძულების [[NASA-ს სატელიტური სურათი]] ფარერის კუნძულები არის კუნძულთა ჯგუფი, რომელიც ჩრდილოეთ ევროპიდან დაახლოებით 655 კილომეტრში, ნორვეგიის ზღვასა და ატლანტის ოკეანეს შორის მდებარეობს. ის თანაბრადაა დაშორებული ისლანდიიდან და ნორვეგიიდან. მისი უახლოესი მეზობლებია: შოტლანდია, ორკნეისა და ჩრდილოეთის კუნძულები.
მისი ფართობია 1399 კმ². მას არ აქვს დიდი ტბები ან მდინარეები. მისი სანაპირო ზოლი შეადგენს 1117 კილომეტრს. ერთადერთი დაუსახლებელი კუნძულია - ლუიტლა-დუიმუნი.
კუნძულები ძირითადად უსწორ მასწორო და კლდოვანია, აქვთ მცირე პიკები. სანაპიროები ძირითადად ციცაბოა. უმაღლესი მწვერვალი სლატარატინდური, რომლის სიმაღლეცაა 882 მეტრი ზღვის დონიდან.
კლიმატი
კიოპენის კლიმატის კლასიფიკაციის მიხედვით ფარერის კუნძულების კლიმატი კლასიფიცირდება როგორც საზღვაო სუბარქტიული. მის კლიმატზე გავლენას ახდენს ატლანტის ოკეანის გათბობის გლობალური პროცესი. ზამთარი კუნძულებზე შედარებით თბილი (3.0-4.0 °C), ხოლო ზაფხული ცივია (საშუალოდ 9.5-10.5 °C). კუნძულებზე უმეტესად ქარიანი და ნისლიანი ამინდებია, წელიწადში 260 წვიმიანი დღით.
ფარერის კუნძულებზე მეტეოროლოგიური მონაცემების აღრიცხვა იქყება 1867 წლიდან.
რეგიონები და მუნიციპალიტეტები
ადმინისტრაციულად კუნძულები დაყოფილია 30 მუნიციპალიტეტად (kommunur), რომლების მოიცავენ დაახლოებით 120 დასახლებულ პუნქტს.
დემოგრაფია
მინი|ფარერელი ხალხური ცეკვის ანსამბლი ეროვნულ ტანისამოსში ფარერელების წინაპრების უმეტესობა სკანდინავიელები ან გელები არიან.
დნმ - ის ბოლო ანალიზმა გამოავლინა რომ, Y ქრომოსომა რაც განსაზღვრავს მამაკაცების ხაზს, 87% სკანდინავიიდანაა. ხოლო ქალის სქესის განმსაზღვრელი მიტოქონდრიული დნმ - ის 84 % შოტლანდიურ/ირლანდიური.
ფარერების მოსახლეობა დაახლოებით შეადგენს 52,337 ადამიანს (2020 წლის მიხედვით). მათგან ფარერელები არიან 91,7 %, ყველაზე დიდ ეთნიკურ ჯგუფს შეადგენს დანიელები 5,8 %, მათ მოყვებიან გრელანდიელები 0,3 %, ისლანდიელები, ნორვეგიელები და პოლონელები. ფარერებზე 77 ეროვნების წარმომადგენელი ცხოვრობს.
ფარერების მთელ ტერიტორიაზე სალაპარაკოდ ფარერული ენა გამოიყენება. გერმანიკული ენებიდან ფარერული ყველაზე მცირედ გავრცელებულია, ის ყველაზე ახლოს ისლანდიურთან და ძველ სკანდინავიურთან დგას. ფარერებზე ოფიციალური სტატუსი ფარერულის გარდა დანიურსაც აქვს.
ეკონომიკა
მინი|ფარერის კუნძულების ექსპორტის გრაფიკული გამოსახულება ფარერის კუნძულების ეკონომიკას პრობლემები 1990-იან წლებში შეექმნა, როდესაც თევზჭერის ინდუსტრიამ დაცემა დაიწყო. 90-იანების შუა პერიოდისთვის უმუშევრობა 15 %-მდე გაიზარდა. უმუშევრობის დონის შემცირება 6 %-მდე მხოლოდ 1998 წლის ბოლოსთვის მოხერხდა. 2008 წლისთვის უმუშევრობის დონის 1,1 %-მდე დაწევა მოხერხდა, თუმცა 2009 წლისთვის ის ისევ გაიზარდა 3,4 %-მდე.
მიუხედავად დაბალი უმუშევრობისა, ის ფაქტი რომ ეკონომიკა მთლიანად მეთევზეობასა და თევზჭერაზეა დამოკიდებული მას ადვილად მოწყვლადს ხდის. ფარერების სიახლოვეს აღმოჩენილი ნავთობი სამომავლოდ ეკონომიკის დივერსიფიკაციის და გაჯანსაღბის იმედს იძლევა.
ფარერების ბიუჯეტის 11,7 %-ს დანიიდან მიღებული დახმარება შეადგენს, რაც წარმოადგენს მთლიანი ხარჯების 18 %-ს.
2000 წლიდან საინფორმაციო ტექნოლოგიების განვითარებამ ხელი შეუწყო ფარერებზე ახალი ინვესტიციების მოზიდვას. ტორსჰავნში Burger King-ის გახსნამ ხელი შეუწყო ფარერის კუნძულების კულტურის გლობალიზაციას. 2008 წელს, საბანკო კრიზისის ფონზე ფარერებმა ისლანდიას გამოუყო $52 მილიონის სესხი.
2009 წლის 5 აგვისტოს ორმა ოპოზიციურმა პარტიამ ლიოგტინგში (ფარერის კუნძულების პარლამენტი) წარადგინა კანონპროექტი, ევროს ეროვნულ ვალუტად გამოცხადების რეფერენდუმზე გატანასთან დაკავშირებით.
ტრანსპორტი
მინი|მარცხნივ|გზა [[სკიპანესიდან სიორუგოტასკენ, კუნძული ეისტუროი.]] მინი|[[ბორანი MS Smyril კრამბატანგის პორტში, კუნძული სუოუროი, 2005 წელი.]] ვაგარის აეროპორტიდან სრულდება რეგულარული ფრენები. ფარერის კუნძულების უდიდესი ავიაკომპანია არის Atlantic Airways.
კლდოვანი და მცირე ზომის კუნძულების გამო ფარერების სატრანსპორტო სისტემა არ იყო საუკეთესო, თუმცა სიტუაცია იცვლება და ინფრასტრუქტურა ინტენსიურად ვითარდება. მოსახლეობის 80 % ერთმანეთს ტუნელებით ხიდებით და დამბებით უკავშირდება. ფარერის კუნძულებზე კარგადაა განვითარებული ბორანის სისტემა.
კულტურა
მინი|XIX საუკუნის [[ლინგვისტიკა|ლინგვისტის და თეოლოგის ვენსესლაუს ულრიკუს ჰამერშაიმბის სახელობის საფოსტო მარკა]] ფარერის კუნძულების კულტურის ფესვები სკანდინავიიდან მოდის. ფარერის კუნძულები დიდი ხნის განმავლობაში მოწყვეტილი იყო იმ კულტური მოვლენებიდან რომელთც ადგილი ჰქონდათ ევროპის კონტინენტურ ნაწილზე. ამის გამო ტრადიციული კულტურამ დღევანდელობამდე თითქმის უცვლელად მოაღწია. ფარერული ენა არის ერთ-ერთი იმ სამი ენიდან რომლებიც ძველი სკანდინავიურის მემკვიდრედ ითვლებიან და ვიკინგების ეპოქაში გამოიყენებოდა, დანარჩენი ორია ისლანდიური და ნორნი. XV საუკუნემდე ფარერულში ისლანდიურის და ნორვეგიულის მსგავსი დამწერლობა ჰქონდა. 1538 წლის რეფორმაციის შემდეგ, დანიელებმა ის კანონგარეშე გამოაცხადეს. ემდგომი 300 წელი ენა დამწერლობის გარეშე არსებობდა. ხალხმა ძველი პოემები და ისტორიები ზეპირსიტყვიერად შემოინახა. დამწერლობა მხოლოდ XIX საუკუნეში აღსდგა.
სპორტი
ფარერები მონაწილეობს კუნძულების თამაშებში, რომელიც 1989 წლიდან ტარდება. ფეხბურთის გუნდები მონაწილეობენ ფარერის კუნძულების ჩემპიონატში, რომელიც უეფას კოეფიციენტების მიხედვით 51-ეა. ფარერის კუნძულები არის უეფას სრულუფლებიანი წევრი და ფარერის კუნძულების ეროვნული საფეხბურთო ნაკრები ევროპის საფეხბურთო ჩემპიონატში. ის ასევე ფიფას წევრია და მონაწილეობს მსოფლიო საფეხბურთო ჩემპიონატის გათამაშებაში. ფარერის საფეხბურთო ნაკრებმა პირველ გამარჯვებას ოფიციალური მატჩში 1992 წლის ევროპის ჩემპიონატის შესარჩევ ეტაპზე ავსტრიის ეროვნული საფეხბურთო ნაკრებთან მიაღწია, რომელსაც 1-0 მოუგო. ფარერები მონაწილეობს პარაოლიმპიურ თამაშებში, თუმცა არასოდეს მოხვედრილა ოლიმპიურ თამაშებზე სადაც ის დანიის შემადგენლობაში გამოდის.
დმიტრიევო (ხაროვსკის რაიონი)
დმიტრიევო (Дмитриево) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 8 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
ლოპესი (კესონი)
ლოპესი (ოფიციალურად ლოპესის მუნიციპალიტეტი; Bayan ng Lopez) ― პირველი კლასის მუნიციპალიტეტი კესონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 94 657 ადამიანს შეადგენს. მოიცავს 95 ბარანგაის.
სქოლიო
კატეგორია:კესონის მუნიციპალიტეტები
პლატეა
პლატეა — ძველი ქალაქი საბერძნეთში (სამხრეთი ბეოტია). ბეოტიის სხვა ქალაქებისგან განსხვავებით იგი ათენის ერთგული მოკავშირე იყო. მარათონის ბრძოლის დროს პლატეელები იყვნენ ერთადერთნი ბერძენთაგან, რომლებმაც მხარი დაუჭირეს ათენს და ჯარი გააგზავნეს მათ დასახმარებლად.
ძვ. წ. 479 წლის სექტემბერში აქ გაიმართა ბრძოლა ბერძნებსა (სარდალი პავსანია) და სპარსელებს (სარდალი მარდონიოსი) შორის, რომელშიც ბერძნება მიაღწიეს წარმატებას. პლატეასთან და შემდეგ მიკალეს კონცხთან ბრძოლაში გამარჯვებამ საბერძნეთი და მცირე აზიის ბერძნული ქალაქები სპარსელებისაგან გაათავისუფლა.
ლიტერატურა
კატეგორია:ძველბერძნული ქალაქები
ალაო
მინი|დაალაოებული მარცვლეული ალაო — ხელოვნურად გაღივებული, აქტიური ფერმენტების შემცველი მარცვლეული (ქერი, ხორბალი, ჭვავი, ფეტვი). ალაოს იყენებენ კვების მრეწველობაში უმთავრესად სახამებლის დასაშაქრებლად და ძირითად ნედლეულად სპირტის, ლუდის, ბურახისა და ვისკის წარმოებაში.
ალაო ფერმენტაციის საფუძველია და კვების პროდუქტს არომატსა და საკვებ ელემენტებს სძენს. ალაოს მისაღებად გადარჩეული მარცვლეული წყლით იჟღინთება და რამდენიმე დღით ყოვნდება ნაწილობრივი გაღივების მისაღწევად. გაღივების პროცესში მარცვლეულში წარმოქმნილი ფერმენტები სახამებელს შლის ალაოს შაქრად ანუ მალტოზად, რომელიც, თავის მხრივ, საფუარის მიერ სპირტად (ალკოჰოლად) და ნახშირორჟანგად ფერმენტირდება.
ალაოს ღივი — ლუდის წარმოების ცილით მდიდარი ნარჩენი — გამოიყენება სასოფლო-სამეურნეო ცხოველის საკვებად.
რესურსები ინტერნეტში
კატეგორია:კვების მრეწველობა კატეგორია:ლუდი
Metallica: Vinyl Box Set
Metallica: Vinyl Box Set — ამერიკული მძიმე მეტალ ჯგუფ მეტალიკის შეზღუდული გამოცემის გრამფირფიტის სასაჩუქრე ყუთი, გამოცემული 2004 წელს. შეიცავს ჯგუფის პირველ ოთხ ალბომს, EP-სა და სურათების დისკს.
სქოლიო
კატეგორია:2004 წლის კომპილაციური ალბომები კატეგორია:მეტალიკის კომპილაციური ალბომები კატეგორია:ალბომები ფლემინგ რასმუსენის პროდიუსერობით კატეგორია:ალბომები ჯონ ზაზულას პროდიუსერობით
Neivamyrmex pauxillus
Neivamyrmex pauxillus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
ალექსანდრე ბლოკი
ალექსანდრე ბლოკი (Александр Александрович Блок; დ. 28 ნოემბერი [ძვ. სტ. 16 ნოემბერი], 1880, პეტერბურგი ― გ. 7 აგვისტო, 1921, პეტროგრადი) — რუსი პოეტი.
ადრეული ბიოგრაფია
დაიბადა აზნაურის ოჯახში. მამამისი იყო ვარშავის უნივერსიტეტის სამართლის პროფესორი, დედა — მწერალი. იზრდებოდა პაპასთან — პეტერბურგის უნივერსიტეტის რექტორ ა. ბეკეტოვთან. 1906 წელს დაამთავრა პეტერბურგის უნივერსიტეტის ისტორია-ფილოლოგიის ფაკულტეტი. პოეზიამ ადრე გაიტაცა. ლექსებს ბეჭდავდა 1903 წლიდან.
ზოგადი ცნობები
250px|მინიატიურა|ბლოკი 1910-იან წლებში 250px|მინიატიურა|ბლოკი ზამთრის სასახლეში, 1917 წ. 250px|მინიატიურა|ბლოკის ერთ-ერთი ბოლო ლექსი, 1921 წლის მარტი. ბლოკის დედა, ალექსანდა ანდრეევნა პეტერბურგის უნივერსიტეტის ლექტორის ქალიშვილი იყო. ალექსანდრეს დაბადების შემდეგ პოეტის დედა მალე გაშორდა ქმარს, ვარშაველ იურისტს ალექსანდრე ლვივიჩ ბლოკს (1852–1909) და 1889 წელს მეორედ გათხოვდა გვარდიის ოფიცერზე. ამავე დროს, შვილს უნარჩუნებდა პირველი ქმრის გვარს. ცხრა წლის ბლოკი დედასთან და მამინაცვალთან ერთად გრენდარულ ბანაკებში დასახლდა, რომელიც პეტერბურგის კიდეში იყო განთავსებული, მდინარე დიდი ნევის სანაპიროზე. ამავე წელს, ბლოკი მიაბარეს გიმნაზიაში. 1897 წელს დედასთან ერთად საზღვარგარეთ, გერმანიის საკურორტო ქალაქში ბად-ნაუგეიმში გაემზგავრა, სადაც ბლოკმა გადაიტანა პირველი ძლიერი ყმაწვილური სიყვარული ქსენია სადოვსკაიას მიმართ. ამ სიყვარულმა მის შემოქმედებაში ღრმა კვალი დატოვა.
ამ პერიოდში, დეიდაშვილი, მომავალი მღვდელი სერგეი მიხეილის ძე სოლოვიოვი ახალგაზრდა ბლოკის ერთ-ერთი ყველაზე ახლო მეგობარი ხდება.
პირველი ლექსები ბლოკმა ხუთი წლის ასაკში დაწერა. უკვე 10 წლის ასაკში ალექსანდრე ბლოკმა ჟურნალ „კორაბლის“ ორი ნომერი დაწერა. 1894–1897 წლებში მან ძმებთან ერთად დაწერა ხელნაწერული ჟურნალი „ვესტნიკი“. 16 წლის ასაკში ბლოკს თეატრი იტაცებს. პეტერბურგში ალექსანდრე ბლოკი თეატრალურ წრეში ჩაეწერა. თუმცა, მიუხედავად პირველი როლის წარმატებისა, როლებს აღარ აძლევდნენ.
1903 წელს ბლოკი დაქორწინდა ლიუბოვ მენდელევაზე, დ. ი. მენდელევის ქალიშვილზე, რომელიც გახდა მისი სასიყვარულო ლექსების პირველი წიგნების „ლექსები მშვენიერ ქალზე“ გმირი. ცნობილია, რომ ალექსანდრე ცოლის მიმართ ძლიერ გრძნობებს განიცდიდა, მაგრამ პერიოდულად კავშირს იჭერდა სხვადასხვა ქალებთან: ერთი პერიოდი ის ხვდებოდა მსახიობს ნატალია ვოლოხოვას, შემდეგ ოპერის მომღერალ დელმას ანდრეევნას. ლიუბოვ დიმიტრევნაც აძლევდა საკუთარ თავს გატაცების უფლებას. ამ მიზეზით ბლოკს კონფლიქტი მოუვიდა ანდრეი ბელისთან. ბელი, რომელიც მენდელევას მშვენიერების განმასახიერებელ ქალად თვლიდა, ძლიერ იყო მასზე შეყვარებული, მაგრამ ქალმა გრძნობითვე ვერ უპასუხა. პირველი მსოფლიო ომის შემდეგ ბლოკის ოჯახში ურთიერთობა დალაგდა და უკანასკნელი წლები პოეტი ერთგული ქმარი იყო.
1909 წელს ბლოკის ოჯახში ორი მძიმე შემთხვევა ხდება: იღუპება ლიუბოვ დიმიტრევნას შვილი და იღუპება ბლოკის მამა. დარდისგან გამწარებული ბლოკი ცოლთან ერთად დასასვენებლად მიდის იტალიასა და გერმანიაში. მის იტალიურ ლექსებს „აკადემია“ უწოდეს.
1911 წლის ზაფხულში ბლოკი ისევ საზღვარგარეთ მიემგზავრება, ამჯერად საფრანგეთში, ბელგიასა და ნიდერლანდებში. ალექსანდრე ნეგატიურ შეფასებას აძლევს ფრანგულ გემოვნებას: „ფრანგების ხელშეუვლები ხარისხი ჭუჭყია, რომლიდანაც ვერ ამოძვრები — ფიზიკური და სულიერი ტალახი. პირველი ჭუჭყის აღწერა არ ღირს; მოკლედ რომ ვთქვა, ოდნავ მაინც ფრთხილი ადამიანი არ დათანხმდება საფრანგეთში ცხოვრებას“.
1913 წლის ზაფხულს ბლოკი კვლავ საფრანგეთში ბრუნდება, ამჯერად ექიმების რჩევით.
1912 წელს ბლოკმა დაწერა დრამა „ვარდი და ჯვარი“. პიესა მოეწონა კ. სტანისლავსკის და ვ. ნემიროვიჩ-დანჩენკოს, მაგრამ დრამა თეატრში მაინც არ დაიდგა.
1921 წლის იანვარში ბლოკი სიტყვით გამოდის ალექსანდრე პუშკინის გარდაცვალებიდან 84 წლისთავზე, სადაც ის კითხულობს თავის ცნობილ წერილს „პოეტის დანიშნულებაზე“.
ავადმყოფობა და სიკვდილი
ბლოკი ერთ-ერთი იყო პეტროგრადელ პოეტთაგან, რომელმაც რთულად მიიღო საბჭოთა მმართველობა, მაგრამ მათთან მუშაობას მაინც დათანხმდა. მმართველებმა ფართოდ დაიწყეს მისი სახელის გამოყენება. 1918 წლიდან 1920 წლამდე მისი სურვილის უკითხავად ირჩევდნენ სხვადასხვა თანამდებობებზე ორგანიზაციებში, კომიტეტებში, კომისიებში. მუდმივად მზრდადმა სამსახურმა პოეტის ძალები შეიწირეს. მას დაღლილობაც შეეპარა — ბლოკი თავის იმდროინდელ მდგომარეობას აღწერდა, როგორც „მე დამლიეს“. ამითვე აიხსნება პოეტის შემოქმედებითი მდუმარება. ის კერძო წერილში 1919 წლის იანვარს წერდა: „თიქის წელიწადია საკუთარ თავს არ ვეკუთვნი, მე აღარ ვიცი, როგორ უნდა ვწერო ლექსი და აღარ ვიცი, როგორ ვიფიქრო მათზე“. მძმე დატვირთულმა სამსახურმა საბჭოთა დაწესებულებებში, მშიერ და ცივ პეტროგრადში, საბოლოოდ შეარყია პოეტის ჯანმრთელობა — ბლოკს დაემართა გულ-სისხლძარღვთა დაავადებები, ასთმა, თავი იჩინა ფსიქოლოგიურმა დარღვევებმა, 1920 წლის ზამთარში გაუჩნდა სურავანდიც.
მძიმე მატერიალურ პირობებში ბლოკი ძლიერ ავადმყოფობდა. საბოლოოდ, პოეტი 1921 წლის 7 აგვისტოს, თავის უკანასკნელ პეტროგრადულ სახლში გულის სარქველების ანთებით გარდაიცვალა. სიკვდილამდე რამდენიმე დღით ადრე პეტერბურგში ხმა გავრცელდა, რომ პოეტი ჭკუიდან შეიშალა. მართლაც, სიკვდილის წინ ბლოკი დიდხანს ბოდავდა, ერთადერთი ფიქრით შებყრობილი: „თორმეტის“ ყოველივე ეგზემპლიარი იყო თუ არა განადგურებული. თუმცა, პოეტი სრულ ჭკუაზე გარდაიცვალა, რაც მის შეშლილობაზე აზრს უარყოფს. უარის საპასუხოდ, რომელიც საბჭომ განუცხადა თავის თხოვნაზე, რათა მიეცათ ვიზა, რომ საზღვარგარეთ დაესვენა, მან გაანადგურა თავის ხელნაწერები და უარი განაცხადა საჭმლისა და წამლის მიღებაზე.
პოეტი დაკრძალეს სმოლენსკის მართლმადიდებლურ სასაფლაოზე, პეტროგრდში. 1944 წელს ბლოკის ცხედარი გადასვენებული იქნა ვოლკოვის ლიტერატორთა სასაფლაოზე.
შემოქმედება
იწყებდა სიმბოლიზმით („ლექსები მშვენიერ დამაზე“ 1901–1902). სოციალურ ტენდენციებში ჩაღრმავების შემდეგ, (ციკლი „ქალაქი“ 1904–1908) რელიგიური ინტერესისაა (ციკლი „თივის ნიღაბი“ 1907). გაცნობიერებაა „საშიშ მსოფლიოში“. თანამედროვე ადამიანის ტრაგედიის გაცნობიერებამ (პიესა „ვარდი და ჯვარი“ 1912–1913). „სამაგიეროს“ გარდაუვალობასთან მიიყვანა. პოეზიის მთავარი თემები ჩანს ციკლ „სამშობლოში“ (1907–1916).
ყოფიერებისა და მისტიკის პარადოქსული თანწყობა, განდგომილობა და ყოველდღიურობა ბლოკის პოეზიის საერთო ხასიათია. ეს არის მისი განსაკუთრებული გამორჩეულობა და ფსიქიკური ორგანიზება, ასევე ბლოკისეული სიმბოლიზმის საძირკველი. განსაკუთრებულად შესამჩნევია ეს ქრესტომატიულ კლასიკად წოდებულ, ნისლიან სილუეტ „უცნობში“ და „ლოთი კურდღლის თვალებით“. ბლოკი ძლიერი მგრძნობიარე იყო ყოველდღიურ შეგრძნებებსა და ხმების მიმართ, რომელიც მისი ქალაქიდან და მის გარემომცველ არტისტებისგან მოდიოდა. ამ მხრივ ის იყო ასე ვთქვათ, პოეტი კანის გარეშე.
რევოლუციამდე ბლოკის ლექსები ათრობს მსმენელს და გადაჰყავს სომნაბულურ ძილში. სექტემბრისა და ოქტომბრის რევოლუციების შემდეგ მისი ლექსები გაჟღენთილია სასოწარკვეთით და სულისშემაძრწუნებელი „ბოშათა სიმღერებით“.
სქოლიო
კატეგორია:რუსი პოეტები კატეგორია:სიმბოლისტი მწერლები კატეგორია:ფილატელისტები კატეგორია:დაბადებული 1880 კატეგორია:გარდაცვლილი 1921
როზაბლანში
როზაბლანში (Rosablanche) — მთა პენინის ალპებში, შვეიცარიაში. მდებარეობს ვალეს კანტონში; გადმოჰყურებს დიკსენსის ტბას. აღმართულია ბანისა და ერემანსის მუნიციპალიტეტების ხეობბს შორის მდებარე ქედზე, ლე-პლერერის მთის ჩრდილოეთით.
რესურსები ინტერნეტში
კატეგორია:ალპები კატეგორია:შვეიცარიის მთები
შრეში
შრეში (Eremurus) — მრავალწლოვანი ფესურიანი ბალახოვანი მცენარეების გვარი შროშანისებრთა ოჯახისა. ფესვის ყელთან როზეტად შეკრებილი ფოთლები აქვს, საიდანაც ამოდის 0.5–2 მეტრამდე სიმაღლის საყვავილე ყლორტი, რომელსაც წვერში დიდი, მრავალყვავილიანი მტევანი უვითარდება.
გვარის 50-ზე მეტი სახეობა გავრცელებულია ძირითადად ცენტრალურ აზიაში, ყირიმში, ირანსა და ავღანეთში. კავკასიაში მხოლოდ ერთი სახეობაა „Eremurus spectabilis“, რომელიც საქართველოშიც გვხვდება კლდეებსა და მშრალ ფერდობებზე მთის შუა სარტყლამდე. აშენებენ ბაღებსა და პარკებში.
ფესვებიდან ამზადებენ წებოს. მცენარის ყველა ნაწილი შეიცავს ყვითელ საღებავს. ფესვებში არის პოლისაქარიდი ერემურანი, რომელსაც მედიცინაში იყენებენ. ნორჩი ფოთლები საჭმელად იხმარება.
ლიტერატურა
კატეგორია:შროშანისებრნი
ენდი უიტფილდი
ენდი უიტფილდი (Andy Whitfield; დ. 17 ოქტომბერი, 1972, უელსი, გაერთიანებული სამეფო — გ. 11 სექტემბერი, 2011, ავსტრალია) — უელსელ-ავსტრალიელი მსახიობი. იგი ცნობილი გახდა სპარტაკის როლით, რომელიც ენდიმ სერიალებში სპარტაკი: სისხლი და ქვიშა და სპატრაკი: ღმერთების არენაზე შეასრულა.
პირადი ცხოვრება
ენდი ვეშთის ლონდონში შეხვდა. წყვილი საცხოვრებლად სიდნეიში გადავიდა და 2001 წელს იქორწინეს. მათი ორი შვილი შეეძინათ.
2010 წლის მარტში, ენდის დაუდგინდა არა-ჰოჯკინის ლიმფომა და დაიწყო დაუყოვნებლივი მკურნალობა ახალ ზელანდიაში. სწორედ ამის გამო დაგვიანდა სერიალ სპარტაკის მეორე სეზონის გამოშვება. 2010 წლის ივნისისთვის ცნობილი გახდა, რომ ენდიმ კიბო დაამარცხა, თუმცა ამავე წლის სექტემბერში ცნობილი გახდა რომ მას დაავადება ისე შეუბრუნდა და უიტფილდი იძულებული გახდა როლი მიეტოვებინა. ენდის როლზე სერიალ სპარტაკში კი ავსტრალიელი მსახიობი ლიამ მაკინტაიტი დანიშნა.
სქოლიო
კატეგორია:დაბადებული 17 ოქტომბერი კატეგორია:დაბადებული 1972 კატეგორია:გარდაცვლილი 11 სექტემბერი კატეგორია:გარდაცვლილი 2011 კატეგორია:უელსელი მსახიობები კატეგორია:ავსტრიელი მსახიობები კატეგორია:ავსტრალიელი ტელემსახიობები კატეგორია:უელსელი ტელემსახიობები
Lisa Goes Gaga
Lisa Goes Gaga — ოცდამეორე ეპიზოდი სიმფსონების ოცდამესამე სეზონიდან. ეპიზოდი ეთერში გავიდა აშშ-ის ტელეკომპანია FOX-ის ეთერში 2012 წლის 20 მაისს. ამ ეპიზოდში ამერიკელი პოპ-მომღერალი ლედი გაგა ეწვია ქალაქ სპრინგფილდს, რომლის ყველა მცხოვრები არის დეპრესიაში. მთავარი გმირი ლიზა სიმფსონი არის ყველაზე დიდ დეპრესიაში. ამ ეპიზოდში გაგა ცდილობს ასწავლოს ლიზას ბედნიერების მნიშვნელობა.
ეპიზოდის სცენარი ეკუთვნის ტიმ ლონგს, ხოლო რეჟისორი არის მეთიუ სკოფილდი. ეპიზოდში ლედი გაგა საკუთარ გმირს თავად ახმოვანებს. მან ხმა ჩაწერა 2011 წლის აგვისტოში ქალაქ ლოს-ანჯელესში ოთხი დღის განმავლობაში. პროექტის გუნდმა გაგასთვის შეიმუშავა სულ თვრამეტი სხვადასხვა კოსტიუმი, რომლებიც გაგას რეალურ ცხოვრებაში იყო ყველაზე დასამახსოვრებელი, მათ შორის ხორცის კაბა.
კრიტიკოსების მხრიდან ეპიზოდმა დაიმსახურა უარყოფითი შეფასება, მიუხედავად იმისა, რომ მათ დადებითად შეაფასეს გაგას შესრულება. Nielsen Media Research-ის განცხადებით ეპიზოდს პირდაპირ ეთერში თვალს ადევნებდა 4.79 მილიონი ადამიანი.
რესურსები ინტერნეტში
კატეგორია:ლედი გაგა კატეგორია:2012 სატელევიზიო ეპიზოდები კატეგორია:სიმფსონების ეპიზოდები (სეზონი 23)
ბელარუსის საპრეზიდენტო არჩევნები 2010
ბელარუსის საპრეზიდენტო არჩევნები 2010 — რიგით მე-4 საპრეზიდენტო არჩევნები ბელარუსში, რომელიც 2010 წლის 19 დეკემბერს ჩატარდა. არჩევნები თავდაპირველად დაგეგმილი იყო 2011 წლის დასაწყისში. საბოლოო თარიღი განისაზღვრა ბელარუსის ეროვნული ასამბლეის რიგგარეშე სესიის დროს, 2010 წლის 14 სექტემბერს.
ათი კანდიდატიდან ბელარუსის სებტრალური საარჩევნო კომისიის ინფორმაციით, ბელარუსის მოქმედმა პრეზიდენტმა, ალექსანდრე ლუკაშენკომ გაიმარჯვა, რომელმაც ხმების 79,67% მიიღო. ანდრეი სანიკოვმა ხმების განაწილების მიხედვით მეორე ადგილი დაიკავა. არჩევნების შემდეგ მოეწყო საპროტესტო გამოსვლები, რომლებიც სპეცრაზმელებმა ძალადობით ჩაახშეს. ასობით მომიტინგე და არჩევნებში მონაწილე შვიდი კანდიდატი ბელარუსის სახელმწიფო უსაფრთხოების სამსახურის წარმომადგენლებმა დააკავეს. დაკავებულებს შორის იყო არჩევნების მეორეადგილოსანი, ანდრეი სანიკოვი.
დასავლეთის ქვეყნებმა არჩევნები შეაფასეს, როგორც ფარსი და დემოკრატიისა და ადამიანის უფლებების უხეში შეურაცხყოფა. ამერიკის შეერთებულმა შტატებმა და ევროკავშირმა დაკავებულების განთავისუფლება მოითხოვეს. ამის საპირისპიროდ, ისეთმა ქვეყნებმა, როგორიცაა სირია, ჩინეთი, ვიეტნამი, და რუსეთი ახლად არჩეულ პრეზიდენტს არჩევნებში გამარჯვება მიულოცეს.
წინაპირობა
2004 წლის რეფერენდუმის შემდეგ და 2004 წლის საპარლამენტო არჩევნების შემდეგ ჩატარებული საპროტესტო აქციების დროს დაფიქსირდა პოლიციელების მიერ ოპოზიციონერთა და დემონსტრანტთა ცემისა და დაკავების ფაქტები. უფრო მეტი პიროვნება დააკავეს 2006 წლის საპრეზიდენტო არჩევნების შემდგომ საპროტესტო აქციებზე, ე. წ. „ჯინსების რევოლუციაზე“. ლუკაშენკოს პრეზიდენტობის პერიოდში ბელარუსში არასოდეს ჩატარებულა ისეთი არჩევნები, რომელლებიც დასავლელების მიერ ლეგიტიმურად იქნებოდა მიჩნეული.
ახალ კონსტიტუციაში, რომელიც 1994 წელს მიიღეს, ორჯერ შეიტანეს ცვლილებები: პირველმა ცვლილებამ - 1996 წელს - გაზარდა პრეზიდენტის უფლებამოსილება და დაარსდა ორპალატიანი პარლამენტი. 2004 წელს გაუქმდა პრეზიდენტად ყოფნის ლიმიტი, ორი ვადა. ევროპის უშიშროებისა და თანამშრომლობის ორგანიზაციის თანახმად, ბელარუსის აღმასრულებელ ხელისუფლებას მნიშვნელოვანი უფლებამოსილება აქვს სხვა შტოებზე, თუმცა კონსტიტუციის მე-6 მუხლი შტოების დანაწილების პრინციპების შესახებაა. ეუთომ ასევე აღნიშნა, რომ ბელარუსის პოლიტიკური სისტემა შედგება სუსტი პოლიტიკური პარტიის სტრუქტურებისაგან და პარლამენტში ოპოზიციონერები არ არიან წარმოდგენილები.
საპროტესტო გამოსვლები
არჩევნების შემდეგ საღამოს მოეწყო დიდი საპროტესტო მიტინგი ოქტომბრის მოედანზე, მინსკის ცენტრში. ამ მოედანზე ისტორიულად მრავალი საპროტესტო გამოსვლა მოწყობილა, მათ შორის: „ჯინსების რევოლუცია“, რომელიც 2006 წლის საპრეზიდენტო არჩევნების შემდეგ სასტიკად ჩაახშეს. ამასთან, სპეცრაზმმა ღონისძიებამდე ალყა შემოარტყა მოედანს, რის გამოც ხალხი დამოუკიდებლობის მოედანზე შეიკრიბა. საპროტესტო მსვლელობისას პრეზიდენტობის კანდიდატებს ულაძიმირ ნიკლაიაიევსა და მიკოლა სტატკევიჩს თავს დაესხნენ შეიარაღებული კაცები, რომლებიც შავებში იყვნენ გამოწყობილები. ნიკლაიაიევმა გონება დაკარგა და უგონო მდგომარეობაში თავის დაზიანების გამო საავადმყოფოში მოათავსეს. მოგვიანებით, სტატკიევიჩმა განაცხადა, რომ მათ თავს დაესხნენ ბელორუსის სპეცსამსახურები.
ცენზურა და დარბევები
ბლოკირებული ან გატეხილი იყო ოპოზიციისა და ოპოზიციის კანდიდატების ვებ-გვერდები. ასევე დაიბლოკა Facebook, Twitter, YouTube, Google Talk, მრავალი ელ. ფოსტის სერვისი და LiveJournal. Charter 97-ის შტაბ-ბინა ბელარუსის რესპუბლიკის სახელმწიფო უსაფრთხოების კომიტეტმა დაარბია (ცნობილია რუსული აბრევიატურათ „KGB“), ხოლო თანამშრომლები დააკავეს. მისი მთავარი რედაქტორი ნატალი რაძინა ცოტა ხნით დააპატიმრეს „მასობრივი არეულობის ორგანიზების“ ბრალდებით. რადინა გაათავისუფლეს 2011 წლის იანვარში იმ პირობით, რომ მინსკს დატოვებდა. იგი გაიქცა მოსკოვში, სანამ თავშესაფარს მიიღებდა ლიტვაში, სადაც Charter 97-ს მართავს.
ასევე დაარბიეს პოლონეთის მიერ დაფინანსებული მაუწყებლები Belsat TV და ევროპული რადიოს ბელარუსის ოფისები, ხოლო დაკავებულ პირებს ნათესავებთან შეხვედრის უფლება არ მისცეს.
სქოლიო
კატეგორია:ბელარუსის საპრეზიდენტო არჩევნები კატეგორია:2010 წლის არჩევნები
Neivamyrmex perplexus
Neivamyrmex perplexus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
პო
საკუთარი სახელი პო შეიძლება აღნიშნავდეს:
ლა-პასის დეპარტამენტი (ჰონდურასი)
2005 წლის მონაცემებით, მოსახლეობა 173 731 ადამიანს შეადგენდა. ფართობი 2 331 კმ²-ია.
ჩოლუტეკის დეპარტამენტი 19 ადმინისტრაციულ მუნიციპალიტეტადაა დაყოფილი.
სქოლიო
კატეგორია:ჰონდურასის დეპარტამენტები
ფელიქს ჰაუსდორფი
thumb|right|ფელიქს ჰაუსდორფი ფელიქს ჰაუსდორფი (დ. 8 ნოემბერი, 1868, ბრესლაუ, ახლანდელი ვროცლავი — გ. 26 იანვარი, 1942, ბონი) — გერმანელი მათემატიკოსი. 1891 წელს დაამათავრა ლაიფციგის უნივერსიტეტი. 1895 წლიდან ასწავლიდა იქვე (1902 წლიდან პროფესორი); მოგვიანებით გრაიფსვალდის, 1921 წლიდან — ბონის უნივერსიტეტების პროფესორი. ჰაუსდორფმა დიდი წვლილი შეიტანა მათემატიკის სხვადასხვა დარგში — სიმრავლეთა თეორიაში, ტოპოლოგიაში, ფუნქციონალურ ანალიზში, უწყვეტ ჯგუფთა თეორიაში, რიცხვთა თეორიაში.
ლიტერატურა
კატეგორია:გერმანელი მათემატიკოსები კატეგორია:დაბადებული 8 ნოემბერი კატეგორია:დაბადებული 1868 კატეგორია:გარდაცვლილი 26 იანვარი კატეგორია:გარდაცვლილი 1942
ბოლეტუსისნაირნი
ბოლეტუსისნაირნი (Boletales) — სოკოების რიგი აგარიკომიცეტების კლასისა, რომელიც თავის თავში მოიცავს ხუთ ქვერიგს — Boletineae, Coniophorineae, Sclerodermatineae, Suillineae, Tapinellineae. რიგში შედის 1300-მდე სახეობა. რიგის ყველაზე ცნობილი წარმომადგენლები არიან ბოლეტუსისებრნი.
ტაქსონომია
ადრეულ პერიოდში ბოლეტუსისნაირთა რიგი მოიცავდა მხოლოდ მილაკებიან სოკოებს, თუმცა, მოლეკულარული კვლევების შემდეგ, რიგში გააერთიანეს რამდენიმე ფირფიტებიანი (მაგალითად, ლორწოვანასებრნი და პაქსილუსისებრნი) და გლებალური ჰიმენოფორის მქონე სოკო (ცრუგუდაფშუკასებრნი და რიზოპოგონისებრნი).
სქოლიო
კატეგორია:სოკოების რიგები კატეგორია:აგარიკომიცეტები
ჯუმი
ჯუმი — მდინარე ზუგდიდის მუნიციპალიტეტში, ენგურის მარცხენა შენაკადი, სათავე აქვს ეგრისის ქედის სამხრეთ მთისწინეთში, ზღვის დონიდან 310 მ–ზე, სიგრძე 61 კმ, აუზის ფართობი 379 კმ², საზრდოობს წვიმის, თოვლისა და მიწისქვეშა წყლით. მთელი წლის განმავლობაში იცის წყალმოვარდნები, წყალმცირობა — ზაფხულში. საშუალო წლიური ხარჯი შესართავთან 11,6 მ³/წმ.
ლიტერატურა
კატეგორია:სამეგრელო-ზემო სვანეთის მხარის მდინარეები კატეგორია:ენგურის შენაკადები
ფსისგორი
ფსისგორი — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხევის კავკასიონზე, მდინარეების ჯუთისა და ჭაუხისწყლის (ჯუთის მარცხენა შენაკადი) წყალგამყოფზე. სიმაღლე 3351 მ. აგებულია ქვედაიურული თიხაფიქლებითა და ქვიშაქვებით. მთის ჩრდილოეთ და სამხრეთ კალთები ციცაბოა, აღმოსავლეთი და დასავლეთი — დამრეცი. კალთების ქვედა ნაწილი ხევებით არის დანაწევრებული. შემოსილია ალპური ბალახეულით.
ლიტერატურა
კატეგორია:მცხეთა-მთიანეთის მხარის მთები
სადავო ტერიტორია
right|thumb|250px|right| სადავო ტერიტორია [[ქაშმირი.]] სადავო ტერიტორია — ტერიტორია (ოლქი, რეგიონი, რაიონი და ა.შ.) რომლის სახელმწიფოებრივი კუთვნილება წარმოადგენს ორი ან რამდენიმე სახელმწიფოს ან ტერიტორიული ერთეულის დავის საგანს. სადავო ტერიტორიები მდებარეობს აბსოლუტურად ყველა კონტინენტზე. განსაკუთრებით დიდი რაოდენობით სადავო ტერიტორიებია აზიაში.
რესურსები ინტერნეტში
კატეგორია:გეოპოლიტიკა კატეგორია:სადავო ტერიტორიები
ყულალისი
საკუთარი სახელი ყულალისი შეიძლება აღნიშნავდეს:
გნომეო და ჯულიეტა
გნომეო და ჯულიეტა (Gnomeo and Juliet) — ანიმაციური ფილმი, რომელიც ეფუძნება უილიამ შექსპირის ტრაგედიას რომეო და ჯულიეტა. იგი კინოთეატრებში 2011 წლის თებერვალში გამოვიდა. ფილმის პერსონაჟების როლებს ახმოვანებენ: ჯეიმზ მაკევოი, ემილი ბლანტი, ჯეისონ სტეტჰემი, მეგი სმითი, მაიკლ კეინი, პატრიკ სტიუარტი მეტ ლუკასი, ოზი ოსბორნი, ჯული უოლტერსი, რიჩარდ უილსონი, დოლი პარტონი და ჰალკ ჰოგანი.
ფილმის სიუჟეტის მიხედვით, ერთმანეთს ებრძვიან ბაღის და შინაური გნომები. სიმღერების ავტორი ელტონ ჯონია.
სქოლიო
კატეგორია:2011 წლის ანიმაციური ფილმები კატეგორია:ამერიკული ფილმები კატეგორია:ამერიკული ანიმაციური ფილმები კატეგორია:ბრიტანული ფილმები კატეგორია:ბრიტანული ანიმაციური ფილმები
ყუმი
საკუთარი სახელი ყუმი შეიძლება აღნიშნავდეს:
Neivamyrmex pertii
Neivamyrmex pertii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Neivamyrmex-ს გვარიდან. მიეკუთვნება Ecitoninae-ს ქვეოჯახს. .
სქოლიო
კატეგორია:ჭიანჭველები
დორი (ხაროვსკის სასოფლო დასახლება)
დორი (Дор) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 3 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
ჰენრი ჯეიმზი
ჰენრი ჯეიმზი (Henry James; დ. 15 აპრილი, 1843 — გ. 28 თებერვალი, 1916) — ამერიკელი მწერალი და ლიტერატურული კრიტიკოსი, ჰენრი ჯეიმზ უფროსის ვაჟი და ფილოსოფოსისა და ფსიქოლოგი უილიამ ჯეიმზის ძმა. ცხოვრების უმეტესი ნაწილი ევროპაში გაატარა და სიკვდილამდე მცირე ხნით ადრე ბრიტანეთის ქვეშევრდომობა მიიღო. ყველაზე კარგად ცნობილია რომანებით, ნოველებითა და მოთხრობებით ცნობიერებასა და მორალის თემებზე.